प्रोग्रॅमिंग लँग्वेज - विकिपीडिया

# प्रोग्रॅमिंग लँग्वेज

### Wikipedia कडून

प्रोग्रॅमिंग लँग्वेज, अर्थात 'संगणक भाषा' ही संगणकाशी संवाद साधण्यासाठी तसेच संगणकाला करावयाच्या कामासंबंधी सूचना देण्यासाठी प्रमाण पद्धत आहे. सूचनांच्या एका संचाला 'प्रोग्रॅम' असे म्हणतात. 'प्रोग्रॅमिंग लँग्वेज'ला 'काँप्युटर लँग्वेज' म्हणूनही संबोधले जाते.

## [संपादन] विस्तृत माहिती

संगणक फक्त ० व १ हे आकडे ओळखतो. हे आकडे वापरून काम कसे करावे हे संगणकाला त्याच्याच म्हणजे आकड्यांच्या भाषेत सांगावे लागते. या आकड्यांच्या भाषेला "machine language" किंवा "machine code" असे म्हणतात. परंतु ही भाषा लिहायला व वाचायला अत्यंत क्लिष्ट असते, व यामुळे मोठ्या प्रमाणावर ही भाषा वापरण्यास अनेक मर्यादा येतात. म्हणूनच माणसांना लिहिता-वाचता याव्या अशा भाषा विकसित केल्या गेल्या.

संगणकीय भाषा या दोन प्रकारच्या असतात - उच्चस्तरीय (high-level) व नीचस्तरीय, किंवा सूक्ष्मस्तरीय (low-level). उच्चस्तरीय भाषा वापरण्यास सोप्या असतात कारण त्या एकाच प्रकारच्या प्रोसेसरवर (संगणकाचा मेंदू) अवलंबून नसतात. यामुळे आज्ञावली लिहिताना त्या प्रोसेसरच्या अंतर्गत रचनेच्या व कार्याच्या सविस्तर माहितीची आवश्यकता सहसा भासत नाही. याखेरीज उच्चस्तरीय भाषांमध्ये इंग्रजीसदृश्य शब्दांचा वापर करता येतो. आज्ञावली लिहिण्याचे काम याने बरेच सुकर होते. अर्थात, या भाषेतील आज्ञांचे आधी आकड्यांच्या भाषेत रूपांतर करावे लागते व नंतरच संगणक त्यावर प्रक्रिया करू शकतो. हे रूपांतर संकलक (compiler) करतो.

सूक्ष्मस्तरीय भाषा या संगणकाच्या कार्यावर जास्त चांगल्या प्रकारे नियंत्रण देऊ शकतात. त्या प्रोसेसर नुसार वेगवेगळ्या असतात. या भाषा वापरायला प्रोसेसरच्या अंतर्गत रचनेची व कार्याची माहिती असावी लागते.

सूक्ष्मस्तरीय भाषांचे सर्वसाधारणपणे दोन प्रकार आहेत - प्रथम पिढी (first generation) व द्वितीय पिढी (second generation). आकड्यांची भाषा ही प्रथम पिढी सूक्ष्मस्तरीय भाषा समजली जाते. द्वितीय पिढीतील भाषांमध्ये मर्यादित प्रमाणात इंग्रजीसदृश्य शब्दांचा वापर करुन आज्ञावली लिहिता येते. या प्रकारच्या भाषेचे एक उत्तम उदाहरण म्हणजे असेंब्ली भाषा (assembly language). द्वितीय प्रकारच्या सूक्ष्मस्तरीय भाषांचे आकड्यांच्या भाषेत रूपांतर, हे काम जुळवणीकार (assembler) करतो.

सूक्ष्मस्तरीय भाषेत आज्ञावली लिहिणे हे उच्चस्तरीय भाषेत आज्ञावली लिहिण्यापेक्षा सर्वसाधारणपणे अवघड असते. परंतु शेवटी दोन्ही भाषा आकड्यांच्या भाषेत रूपांतरीत होतात व त्यातील आज्ञा संगणकाच्या सी. पी. यु. ला मुख्य प्रक्रियेसाठी पाठविल्या जातात.

## [संपादन] काही लोकप्रिय उच्चस्तरीय प्रोग्रॅमिंग लँग्वेज

सी (C)

सी प्लस प्लस(C++)

जावा (Java)

## [संपादन] बाह्य दुवे

- मराठी बेसिक

Retrieved from "http://mr.wikipedia.org../../../%E0%A4%AA/%E0%A5%8D/%E0%A4%B0/%E0%A4%AA%E0%A5%8D%E0%A4%B0%E0%A5%8B%E0%A4%97%E0%A5%8D%E0%A4%B0%E0%A5%85%E0%A4%AE%E0%A4%BF%E0%A4%82%E0%A4%97_%E0%A4%B2%E0%A4%81%E0%A4%97%E0%A5%8D%E0%A4%B5%E0%A5%87%E0%A4%9C.html"

वर्ग: संगणक विज्ञान | संगणक

##### Views

- लेख
- चर्चा
- आताची आवृत्ती

##### शोध